سرگئی لاوروف :

امریکہ خود طالبان اور داعش دہشت گردوں کو ہتھیار فراہم کررہا ہے

روس کے وزیر خارجہ نے کہا : امریکہ کی غلط پالیسیوں کی وجہ سے افغانتسان کا بحران مزید پیچیدہ ہوجائےگا۔

خبر کا کوڈ: ۴۲۹۶۴۰

تاریخ: ۲۵ آبان ۲۰۱۷ - ۱۴:۳۷

رسا نیوز ایجنسی کی رپورٹ کے مطابق روس کے وزیر خارجہ سرگئی لاوروف نے کہا ہے کہ امریکہ کی افغانستان کے بارے میں نئی حکمت عملی ناکام اور غیر مؤثرثابت ہوگی۔

روسی وزیر خارجہ نے افغانستان کے بارے میں امریکہ کی نئی حکمت عملی پر شدید تنقید کرتے ہوئے کہا ہے کہ امریکہ طاقت کی پالیسی اور مزید فوجیوں کو افغانستان میں بھیج کر کسی مفید نتیجے تک نہیں پہنچ پائے گا اور امریکہ کی غلط پالیسیوں کی وجہ سے افغانتسان کا بحران مزید پیچیدہ ہوجائےگا۔

روسی وزیر خارجہ نے طالبان کو ہتھیار فراہم کرنے کے بارے میں امریکی وزیر خارجہ کے الزامات کو رد کرتے ہوئے کہا ہے کہ امریکہ خود طالبان اور داعش دہشت گردوں کو ہتھیار فراہم کررہا ہے جبکہ وہ دوسرے ممالک پر بےبنیاد الزامات عائد کرتا رہتا ہے۔/۹۸۹/ف۹۴۰/